Gəlsin (Aşıq Valeh)
Qarabağdan dov eləyib gəlirəm, 
Məndən dovtələbi varsa, de gəlsin, 
Cəhənnəmi bu dünyada göstərim, 
Hansı bəndə günahkarsa, de gəlsin.

Çıxaram meydana divanə nisbət, 
Pəhləvanam, Əbdülmərcana nisbət. 
Firona, Firdövsi, Salsala nisbət, 
Onlardan da xəbərdarsa, de gəlsin.

Mənəm şair Məhəmmədin növbatı, 
Aşıq Güllü, aşıq Cünun nabatı. 
Aşıqlıqda hər kəsdənin evladı 
Valeh ilə bərabərsə, de gəlsin.
Şeirlər